Vigtige emneområder indenfor klimaøkonomi er værdisætning af de formodede [[omkostning]]er ved den globale opvarmning, principper for rationel [[klimapolitik]] under fundamental [[usikkerhed]], optimal regulering af klimaproblemet og grundlæggende økonomiske problemstillinger i forbindelse med internationale klimapolitiske forhandlinger.<ref>[https://kurser.ku.dk/course/a%C3%98kk08094u/2016-2017 AØKK08094U Miljø-, ressource- og klimaøkonomi. Kursusbeskrivelse ved Københavns Universitet dateret 17. oktober 2016. Besøgt 27. oktober 2018.]</ref> Da klimaproblemet er globalt, er der behov for en bindende aftale, der omfatter langt hovedparten af verdens vigtige udledere. Den franske [[Sveriges Riksbanks pris i økonomi|Nobelpristager i økonomi]] [[Jean Tirole]] har foreslået, at de fem største udledere - [[EU]], [[USA]], [[Kina]], [[Rusland]] og [[Indien]], der i 2012 tilsammen stod for 65 % af de globale udledninger - kunne gå sammen i en koalition og lave en fælles aftale om at lægge en tilstrækkelig [[afgift]] på [[drivhusgas]]ser. Alle verdens resterende lande kunne så inviteres til at slutte sig til koalitionen.<ref name=tirole>Jean Tirole (2017): Economics for the Common Good. Princeton University Press. Kapitel 8: The Climate Challenge.</ref>
Jura Politik Samfund Traktater Miljø_og_samfund Folkeret